Diari Oficial de la Generalitat Valenciana


Sumari del DOGV 5717, del 05-03-2008 (2008/2827)

ORDRE de 11 de febrer de 2008, del conseller de Medi Ambient, Aigua, Urbanisme i Habitatge, per la qual s'aprova la fitació de l'assegador Reial de Castella i els assegadors connexos al terme municipal de Dos Aguas (tram IX).
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5717

Data del DOGV
:   05-03-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/2827


Data del document
:   11-02-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Ordre

Descriptors 

:   * Dos Aguas
    * ramat
    * via rural

ORDRE de 11 de febrer de 2008, del conseller de Medi Ambient, Aigua, Urbanisme i Habitatge, per la qual s'aprova la fitació de l'assegador Reial de Castella i els assegadors connexos al terme municipal de Dos Aguas (tram IX). [2008/2827]  
Vist l'expedient de fitació del camí ramader assegador Reial de Castella i els assegadors connexos al seu pas pel terme municipal de Dos Aguas (tram IX), instruït per la Direcció General de Gestió del Medi Natural de la conselleria de Medi Ambient, Aigua, Urbanisme i Habitatge, a fi de consolidar el caràcter de domini públic d'aquesta.  
Vist que amb data 23 de desembre de 2002 (BOE 22.01.03), es va subscriure un conveni entre el Ministeri de Medi Ambient i la conselleria de Medi Ambient de la Generalitat Valenciana per a l'execució del projecte de delimitació, fitació i senyalització dels camins ramaders del corredor de la Vall del Cabriol - Albufera de València (ramal meridional) als termes municipals de Camporrobles, Fuenterrobles, Venta del Moro, Villargordo del Cabriel, Requena, Cortes de Pallás, Yátova, Dos Aguas. Tous, Catadau, Alfarp, Carlet, l'Alcúdia, Algemesí, Guadassuar, Albalat de la Ribera i Sueca.  
Vist que mitjançant una Resolució del 7 de juliol de 2003 de la conselleria de Territori i Habitatge, es va autoritzar l'inici dels expedients de delimitació dels terrenys dels camins ramaders inclosos en el conveni subscrit en data 23 de desembre de 2002 (BOE 22.01.03), entre el Ministeri de Medi Ambient i la conselleria de Medi Ambient de la Generalitat Valenciana.  
Vist que mitjançant l'Ordre de 4 de juliol de 2006, de la conselleria de Territori i Habitatge, es va aprovar la delimitació del camí ramader assegador Reial de Castella i els assegadors connexos al terme municipal de Dos Aguas (tram IX), que va ser publicat en el Diari Oficial de la Comunitat Valenciana núm. 5311, de 26 de juliol de 2006, on es va acordar la pràctica de la seua fitació.   
Vist que la delimitació aprovada s'ajusta a la classificació dels camins ramaders del terme municipal de Dos Aguas, aprovada per Ordre ministerial de data 21 de maig de 1952, la qual es va publicar en el Boletín Oficial del Estado de data 11 de juny de 1952 i que l'expedient de delimitació i amollonament de l'assegador Reial de Castella al seu pas pel terme de Dos Aguas va ser aprovat per Ordre de la Direcció General de Ramaderia de data 18 de febrer de 1956, que es va publicar en el Butlletí Oficial de la Província de València el 29 de febrer de 1956, i un tram de l'assegador Reial de Castella de 634 metres no inclosos en l'expedient de delimitació i amollonament aprovat per Ordre de la Direcció General de Ramaderia de data 18 de febrer de 1956 és el delimitat i aprovat mitjançant l'Ordre de 4 de juliol de 2006 de la conselleria de Territori i Habitatge.  
Vist que l'anunci de les operacions de fitació de l'amollonament del camí ramader assegador de Castella i els assegadors connexos al terme municipal de Dos Aguas, va ser publicat en el Diari Oficial de la Comunitat Valenciana núm. 5368, de 17 d'octubre de 2006. Així mateix, es va informar d'aquest acte tots aquells limítrofs del camí ramader i organismes interessats, mitjançant notificació.  
Vist que en data 20 de novembre de 2006, i segons allò anunciat i notificat, es va donar inici a les operacions de fitació, les quals es van efectuar al llarg d'aquest dia. Es va estendre acta de fitació de l'amollonament, document subscrit pel director facultatiu, l'enginyer operador i la resta de funcionaris de l'administració presents, i en el qual es detallen els treballs realitzats i les al·legacions manifestades pels presents.  
Vist que, finalitzades aquestes operacions, va ser resolta l'exposició pública de la proposta de fitació de l'assegador Reial de Castella i els assegadors connexos al terme municipal de Dos Aguas (tram IX) l'anunci del qual va ser publicat en el Diari Oficial de la Comunitat Valenciana núm. 5474, de 21 de març de 2007, i que s'establia el termini d'un mes des de la publicació en el DOCV perquè els interessats pogueren interposar les al·legacions o reclamacions oportunes. Així mateix, es va complir el tràmit d'audiència establit en l'article 84 de la Llei 30/1992, de 26 de novembre, de règim jurídic de les administracions públiques i de procediment administratiu comú, modificada per la Llei 4/99, informant tots aquells limítrofs i ocupants del camí ramader de l'exposició al públic del referit expedient, i se'ls va atorgar un termini de quinze dies per a al·legar i presentar tots els documents i justificants que estimaren pertinents.  
Vist que una vegada finalitzats els terminis d'exposició i audiència pública, no es va presentar cap al·legació segons queda acreditat en el certificat de 14 de novembre de 2007 expedit pel secretari territorial de la conselleria de Medi Ambient, Aigua, Urbanisme i Habitatge de València.  
Vist que la Direcció General de Gestió del Medi Natural proposa l'aprovació de la fitació d'acord amb els termes que figuren en l'expedient.  
Atés que competeix a la conselleria de Medi Ambient, Aigua, Urbanisme i Habitatge la resolució d'aquesta fitació, per raó del que preceptuen l'article 22.8 de la Llei 14/2003, de 10 d'abril, de patrimoni de la Generalitat Valenciana, l'art. 5 i l'art. 8 de la Llei 3/1995, de camins ramaders, de 23 de març, com també el Decret 7/2007, de 28 de juny, del president de la Generalitat, pel qual es determinen les conselleries en què s'organitza l'administració de la Generalitat.  
Atés que l'article de la Llei 3/1995, de 23 de març, de camins ramaders, assenyala que l afitació és l'acte administratiu en el qual, una vegada aprovada la delimitació, es determinen els límits del camí ramader i se senyalitzen amb caràcter permanent sobre el terreny. L'expedient de delimitació i fitació de l'assegador Reial de Castella al seu pas pel terme de Dos Aguas va ser aprovat per Ordre de la Direcció General de Ramaderia de data 18 de febrer de 1956, la qual es va publicar en el Butlletí Oficial de la Província de València el 29 de febrer de 1956. I l'expedient de delimitació de l'assegador Reial de Castella i els assegadors connexos al terme de Dos Aguas (tram IX) va ser aprovat per Ordre de 4 de juliol de 2006, de la conselleria de Territori i Habitatge, i va ser publicat en el Diari Oficial de la Comunitat Valenciana núm. 5311, de 26 de juliol de 2006.  
Atés que al present acte administratiu li és aplicable el que regulen la Llei 3/1995, de camins ramaders, de 23 de març; el Decret 7/2007, de 28 de juny, abans esmentat; la Llei 30/1992, de 26 de novembre, modificada per la Llei 4/1999, de 13 de gener, reguladora del règim jurídic de les administracions públiques i del procediment administratiu comú, i la resta de legislació aplicable al cas.  
Atés que transcorregut el termini atorgat d'exposició pública i d'audiència de la proposta de fitació no s'ha arreplegat cap al·legació, resolc:  
Article 1  
Aprovar la fitació del camí ramader assegador Reial de Castella i els assegadors connexos al seu pas pel terme municipal de Dos Aguas (tram IX).  
Article 2  
La descripció dels trams fitats, d'acord amb la proposta de fitació i plans que consten en l'expedient, serà la següent:  
Assegador Reial de Castella  
Longitud: 634 m  
Amplària: 75 m  
Superfície: 2,2111 ha   
Assegador del Rodanillo  
Longitud: 617 m  
Amplària: 15 m  
Superfície: 0,9129 ha   
Assegador de la Garita  
Longitud: 1.283 m  
Amplària: 15 m  
Superfície: 1,8926 ha   
Assegador de la Fuente de la Marquesa  
Longitud: 158 m  
Amplària: 15 m  
Superfície: 0,2363 ha   
Assegador del Losar  
Longitud: 1.629 m  
Amplària: 15 m  
Superfície: 2,4346 ha   
Assegador del Xorret  
Longitud: 1.125 m  
Amplària: 15 m  
Superfície: 1,6512 ha  
Tipus de mollons. Mollons de primer ordre i mollons de segon ordre col·locats en ambdós marges.  
Contra aquesta ordre, que posa fi a la via administrativa, pot interposar-se recurs potestatiu de reposició en el termini d'un mes comptador des de l'endemà a la publicació en el Diari Oficial de la Comunitat Valenciana, davant del conseller de Medi Ambient, Aigua, Urbanisme i Habitatge, o ser impugnat directament davant de l'ordre jurisdiccional contenciós administratiu (art. 116 de la Llei 30/1992, de règim jurídic de les administracions públiques i del procediment administratiu comú) sense perjudici que els interessats puguen interposar qualsevol altre recurs que estimen procedent.  
València, 11 de febrer de 2008.- El conseller de Medi Ambient, Aigua, Urbanisme i Habitatge: José Ramón García Antón.